
Haszongépjárműben rendszeresített munkaszelep "Vezérpályájának" technológiai tervezése

A TDK dolgozatomban egy szelepet vezérlő munkadarab gyártására dolgoztam ki egy optimalizált gyártástechnológiai tervet. Az alkalmazott technológiai paraméterek helyességét kopásgörbék felvételével bizonyítottam. A vizsgálati eredményeim alapján megállapítható, hogy az új technológia gazdaságosan alkalmazható a vezérpálya gyártására. A munka során olyan paraméteres programot készítettem, amely segítségével a szerszámsugár-korrekciót „szabadon” tudjuk alkalmazni. Az új technológiával a szerszám éltartama többszörösével növekedett, ezzel párhuzamosan a gyártás fajlagos költsége jelentős mértékben lecsökkent. Az általam alkalmazott vizsgálati technika és paraméteres program segítségével más alkatrészek gyártási optimalizálása is eredményesen elvégezhető.



